stanford-oval/wikipedia huggingface dataset:
הארי פוטר ואבן החכמים
תהליך כתיבת הספר > עיבוד קולנועי

ב-1999 מכרה רולינג את הזכויות להסרטת הסרטים על ארבעת הספרים הראשונים לחברה "האחים וורנר", תמורת סכום משוער של מיליון לירות שטרלינג. היא דרשה שצוות השחקנים יהיה מורכב ברובו המוחלט מבריטים, אך הסכימה לליהוקו של ריצ'רד האריס האירי לתפקיד דמבלדור, וכן לליהוקם של שחקנים זרים מאותם לאומים שהוזכרו בספרים הבאים. הצילומים החלו באוקטובר 2000 באולפני ליבסדן לאחר תהליך ממושך של מבחני בד, וההפקה כולה הסתיימה ביולי 2001. הסרט יצא לאקרנים ב-14 בנובמבר 2001, ונכון לשנת 2009 נחשב לאחד הסרטים המצליחים בהיסטוריה עם הכנסות של למעלה מ-930 מיליון דולרים.
תהליך כתיבת הספר > משחק וידאו ומחשב

מספר משחקי וידאו המבוססים על הספר יצאו לאור בין 2001 ל-2003, בדרך כלל תחת השם של המהדורה האמריקנית. רובם תוכנתו על ידי חברת אלקטרוניק ארטס, והיו מיועדים לפלטפורמות משחק שונות:
| יצרן | שנה | פלטפורמה | סוג |
| --- | --- | --- | --- |
| אלקטרוניק ארטס | 2001 | Microsoft Windows | משחק תפקידים |
| Aspyr‏ | 2002 | Mac OS 9 | משחק תפקידים |
| אלקטרוניק ארטס | 2001 | Game Boy Color | משחק תפקידים |
| אלקטרוניק ארטס | 2001 | גיים בוי אדוונס | הרפתקאות/פאזל |
| אלקטרוניק ארטס | 2003 | נינטנדו גיימקיוב | הרפתקת פעולה |
| אלקטרוניק ארטס | 2001 | פלייסטיישן | משחק תפקידים |
| אלקטרוניק ארטס | 2003 | פלייסטיישן 2 | הרפתקת פעולה |
| אלקטרוניק ארטס | 2003 | Xbox | הרפתקת פעולה |
המחלוקת הדתית

המחלוקת הדתית שעסקה בספר בפרט (ובסדרה בכלל) התמקדה בעיקר בטענות שבספר יש מסרים חבויים התומכים באוקולטיזם או בשטן. בארצות הברית הובעה תמיכה בהחרמת הספר בבתי ספר, שהתבססה בין השאר על הטענה שכישוף היא דת המוכרת על ידי הרשויות, ולפיכך הכנסת הספרים לבתי ספר מהווה הפרה של הפרדת הדת מהמדינה, שנקבעה בחוקה האמריקנית.
ההתנגדות הדתית לספר התבטאה גם במקומות אחרים. הכנסייה האורתודוקסית היוונית והבולגרית הקימו מחאה נגד הסדרה. באיחוד האמירויות נאסר להכניס את הספרים לבתי ספר פרטיים.
היחס של הנצרות הקתולית לא היה אחיד. הסופר הקנדי מייקל ד. אובריאן הביע במגזין "Catholic World Report" ביקורת על היעדר הכבוד של הארי כלפי חוקים וסמכות, ובנוגע לעירוב בין קסם לחיי שגרה שהתרחש בסדרה טען כי מדובר ב"דחייה פונדמנטלית של הסדר האלוהי בבריאה". בשנת 2005 טען הקרדינל יוזף רצינגר, לימים האפיפיור בנדיקטוס השישה עשר, כי בסדרה יש "פיתויים עדינים, שפועלים בסתר ובכך מפריעים לנצרות שבנשמה לפני שהיא מצליחה להתפתח כראוי". דובר מטעם הארכיבישוף של וסטמינסטר טען כי מילותיו של קרדינל רצינגר אינן מחייבות, כיוון שלא נאמרו בתוקף תפקידו כראש הקונגרגציה של דוקטרינת האמונה. מונסיניור פיטר פליטווד, חבר הכנסייה שעסק בחקר תופעת העידן החדש, טען כי סיפורי הארי פוטר "אינם רעים ולא מנסים לקדם תאולוגיה אנטי-נוצרית. הם מסייעים לילדים להבין את ההבדל בין טוב לרע", שגישתה של רולינג הייתה נוצרית, וכי הספרים מדגישים את הצורך להקריב קורבנות על מנת להביס את הרשע.
רולינג הגיבה לביקורות הללו ואמרה "אף על פי שהם הותקפו ממספר נקודות מבט תאולוגיות, הספרים זכו לשבחים והועלו על דוכן המטיף, והדבר המעניין והמספק ביותר עבורי היה שזה נעשה על ידי מספר דתות שונות". אמילי גרייזינגר כתבה שספרות הפנטזיה סייעה לילדים לשרוד במציאות במשך מספיק זמן עד שיוכלו להתמודד עמה, ותיארה את מסעו הראשון של הארי דרך רציף תשע ושלושה רבעים כיישום של אמונה ותקווה, ואת המפגש שלו עם מצנפת המיון כפעם הראשונה מבין רבות שבה בחירותיו של הארי מעצבות את אישיותו. היא ציינה גם כי הקרבתה העצמית של לילי פוטר, שהגנה על הארי בספר הראשון ולאורך כל הסדרה, הייתה "הקסם העמוק" החזק ביותר הכלול ב"טכנולוגיה" הקסומה של הסדרה, וקסם שוולדמורט תאב הכוח לא מסוגל להבין כלל וכלל.
שימוש בחינוך

אנשי חינוך גילו כי מידת האוריינות של ילדים קשורה למספר המילים שהם קוראים בכל שנה, וכי הם קוראים יותר אם הם מוצאים חומר שהם אוהבים. בשנת 2001 נערך סקר מטעם הניו יורק טיימס שלפיו כ-60% מילדי ארצות הברית בגילאי 6 עד 17 קראו לפחות ספר אחד מהסדרה. בסקרים שנערכו במדינות אחרות, בהן דרום אפריקה והודו, התברר כי ילדים היו נלהבים ביחס לסדרה. בסקר אחר שהנשאלים בו היו ילדים ומבוגרים השיבו מחצית מתוכם כי הם קראו את הספר, וכי רוב מוחלט מבין הקוראים גם אהבו אותו. כיוון ששני הספרים הראשונים היו ארוכים יחסית, אזי ילד שקרא את הארבעה הראשונים קרא מספר עמודים גבוה פי ארבעה בשנה מכמות הטקסט הממוצעת בספרי קריאה הנלמדים בבית הספר, והדבר שיפר במידה רבה את המוטיבציה של הילדים לקרוא, ומורים מספרים שהקראת פרק אחד מ"הארי פוטר" יכולה להשתיק את הרועשות שבכיתות.
כותבים בתחום החינוך והעסקים השתמשו בספר כנושא לשיעור או הרצאה. ג'ניפר קון, שכתבה על שיטות לימוד קליניות בבית ספר לרפואה, השוותה בין ניסיונו הלימודי של סנייפ לבין התנהגותו מעוררת האימה כלפי תלמידיו; המורה לתעופה מאדאם הוץ' שימשה על מנת להדגים כיצד ללמד כישורים טכניים, כולל פירוק פעולות מורכבות לרצף של פעולות פשוטות והדרכת תלמידים כיצד להימנע מטעויות. ג'ויס פילדס כתבה שהספרים מדגימים ארבעה מתוך חמשת הנושאים העיקריים בשנה הראשונה ללימודי סוציולוגיה: מושגים סוציולוגיים כולל תרבות, חברה וסוציאליזציה; ריבוד חברתי ושוויון; ארגון חברתי; ותאוריה חברתית.
הראי של ינפתא, המציג את מה שהמתבונן משתוקק לו יותר מכול, שימש מטפורה לתיאור התופעה שבה פרסומות לתרופות מנצלות את שאיפתם של רופאים להציל חיים ולהיאבק בסבל.
לקריאה נוספת

ספרים
דייוויד קולברט, העולמות הקסומים של הארי פוטר, מודן הוצאה לאור, 2002
Graeme Davis, Re-read Harry Potter and the Sorcerer's Stone Today: Nimble Books Commentary (Re-read Harry Potter Today), Nimble Books LLC, 2010, ASIN: B003YH9HNW
Joyce Friedland, ed. Harry Potter and the Sorcerer's Stone: Novel-Ties Study Guides. Learning Links. 2000. ISBN 978 0767508780
מאמרים
Jennifer J Conn, "What Can Clinical Teachers Learn from Harry Potter and the Philosopher's Stone?", Medical Education, Volume 36, Issue 12, pages 1176–1181, December 2002
Anna Gunder, "Harry Ludens: Harry Potter and the Philosopher's Stone as a Novel and Computer Game", Human IT: tidskrift för studier av IT ur ett humanvetenskapligt perspektiv, Volume: 7, Issue: 2, pages/rec.No: 1-137
Neithardt, Leigh A., "The Problem of Identity in Harry Potter and the Sorcerer's Stone", pp. 159-73 IN: Hallett, Cynthia Whitney (ed. and introd.); Mynott, Debbie (preface); Scholarly Studies in Harry Potter: Applying Academic Methods to a Popular Text. Lewiston, NY; Mellen; 2005. (xi, 275 pp.) ISBN 9780773460102
Perry, Evelyn M., "Metaphor and MetaFantasy: Questing for Literary Inheritance in J. K. Rowling's Harry Potter and the Sorcerer's Stone", pp. 241-75 IN: Hallett, Cynthia Whitney (ed. and introd.); Mynott, Debbie (preface); Scholarly Studies in Harry Potter: Applying Academic Methods to a Popular Text. Lewiston, NY; Mellen; 2005. (xi, 275 pp.) ISBN 9780773460102
Kassell, Lauren, "Reading for the Philosopher's Stone", pp. 132-50 IN: Frasca-Spada, Marina (ed. and introd.); Jardine, Nick (ed. and introd.); Books and the Sciences in History. Cambridge, England; Cambridge UP; 2000. (xiv, 438 pp.) ISBN 9781840142426
Eccleshare, Julia, "'Most Popular Ever': The Launching of Harry Potter", pp. 287-300 IN: Briggs, Julia (ed.); Butts, Dennis (ed.); Grenby, M. O. (ed. and introd.); Popular Children's Literature in Britain. Aldershot, England; Ashgate; 2008. (xiv, 342 pp.) ISBN 9781840142426
ייצור פלדה

מפעל פלדה עם שני תנורי קשת
ייצור פלדה (באנגלית: Steelmaking) הוא תהליך של ייצור סגסוגת המורכבת ברובה מן המתכת ברזל, ומכילה ריכוז נמוך של האל-מתכת פחמן ומייוצרת מעפרת ברזל או מגרוטאות ברזל/פלדה. בייצור פלדה, זיהומים (בכימיה ובמדעי החומרים, זיהומים הם חומרים כימיים בתוך כמות מוגבלת של נוזל, גז או מוצק, אשר שונים מההרכב הכימי של החומר או התרכובת) כגון חנקן, סיליקון, זרחן, גופרית ועודפי פחמן (הזיהום החשוב ביותר בתהליך זה) מוסרים ממקור הברזל ומוספים יסודות סגסוגת כגון מנגן, ניקל, כרום, פחמן ונדיום כדי לייצר דרגות שונות של פלדה (דירוג פלדה לסיווג פלדות שונות לפי הרכבן ותכונותיהן הפיזיקליות פותח על ידי מספר ארגוני תקינה). הגבלת גזים מומסים כגון חנקן וחמצן וזיהומים נגררים (הנקראים "תכלילים") בייצור פלדה חשובה גם היא על מנת להבטיח את איכות המוצרים היצוקים מהפלדה הנוזלית.
ייצור פלדה מוכר וקיים כבר אלפי שנים, אך הוא לא התמסחר בקנה מידה של ייצור המוני עד אמצע המאה ה-19. תהליך עתיק לייצור פלדה היה תהליך בכור ההיתוך. בשנות ה-50 וה-60 של המאה ה-19, תהליך בסמר ו"תהליך סימנס-מרטין" (תנור באש פתוחה) הפכו את ייצור הפלדה לתעשייה כבדה. כיום ישנם שני תהליכים מסחריים עיקריים לייצור פלדה, כלומר ייצור פלדת חמצן בסיסית, שבה יש ברזל גולמי נוזלי מ"כבשן הדף" וגרוטאות פלדה כחומרי ההזנה העיקריים, וכן ייצור פלדה בתנורי קשת חשמליים (EAF), העושה שימוש בגרוטאות פלדה או ישירה ברזל מופחת (DRI) כחומרי ההזנה העיקריים (ברזל מופחת או ברזל ספוג, מופק מהפחתה ישירה של ברזל על ידי גז מפחית או פחמן יסוד המופק מגז טבעי או מפחם). ייצור פלדת חמצן מונע בעיקר על ידי האופי האקזותרמי של התגובות בתוך הכלי; לעומת זאת, בייצור פלדה של EAF, אנרגיה חשמלית משמשת להמסת גרוטאות מוצקות או חומרי DRI. בתקופה האחרונה, טכנולוגיית ייצור הפלדה של EAF התפתחה קרובה יותר לייצור פלדת חמצן ככל שמכניסים יותר אנרגיה כימית לתהליך.
ייצור פלדה היא אחת התעשיות האינטנסיביות ביותר של פליטת פחמן בעולם. נכון לשנת 2020, לפי הערכות, ייצור פלדה אחראי ל-7 עד 9 אחוזים מכל פליטת גזי חממה ישירה של דלק מאובני. כדי להפחית את ההתחממות הגלובלית, התעשייה תצטרך למצוא הפחתות בפליטות. בשנת 2020, מקינזי ושות' זיהתה מספר טכנולוגיות להפחתת פחמן כולל שימוש במימן, לכידה ושימוש חוזר בפחמן, ומיקסום השימוש בתנורי קשת חשמליים המופעלים על ידי אנרגיה נקייה.
היסטוריה

ייצור פלדה מילא תפקיד מכריע בהתפתחותן של חברות טכנולוגיות עתיקות, ימי הביניים ומודרניות. תהליכים מוקדמים של ייצור פלדה נעשו במהלך העידן הקלאסי בפרס העתיקה, סין העתיקה, הודו ורומא העתיקה.
ברזל יצוק הוא חומר קשיח ושביר שקשה לעבוד איתו, ואילו פלדה ניתנת לגיבוש, נוצרת בקלות יחסית והוא חומר רב תכליתי. במשך רוב ההיסטוריה האנושית, פלדה נוצרה רק בכמויות קטנות. מאז המצאת תהליך בסמר בבריטניה של המאה ה-19 והפיתוחים הטכנולוגיים שלאחר מכן בטכנולוגיית הזרקה ובקרת תהליכים, ייצור המוני של פלדה הפך לחלק בלתי נפרד מהכלכלה העולמית ולאינדיקטור מרכזי של התפתחות טכנולוגית מודרנית. האמצעי הקדום ביותר לייצור פלדה היה "תנור מרוצים" (סוג של תנור מתכות שפעם היה בו שימוש נרחב להיתוך ברזל מהתחמוצות שלו).
שיטות מודרניות מוקדמות לייצור פלדה היו לרוב אומנויות עתירות עבודה ומיומנות. המהפכה האמיתית בייצור פלדה מודרנית החלה רק בסוף שנות ה-50 של המאה ה-19, כאשר תהליך בסמר הפך לשיטה המוצלחת הראשונה של ייצור פלדה בכמות גבוהה ואחריה שיטת "תנור האח הפתוח".
תהליכים מודרניים לייצור פלדה

ניתן לחלק תהליכי ייצור פלדה מודרניים לשלושה שלבים: ראשוני, משני ושלישוני.
ייצור פלדה ראשוני כולל התכת ברזל לפלדה
ייצור פלדה משני כולל הוספה או הסרה של אלמנטים אחרים כגון סוכני סגסוגת וגזים מומסים. י
יצור פלדה שלישוני כולל יציקה ליריעות, לכדורים או לצורות אחרות.
טכניקות מרובות זמינות עבור כל שלב.
תהליכים מודרניים לייצור פלדה > ייצור פלדה ראשוני > חמצן בסיסי

ייצור פלדת חמצן בסיסית היא שיטה לייצור פלדה ראשונית שבה מומס ברזל גולמי עשיר בפחמן ומומר לפלדה. הפרחת חמצן דרך ברזל גולמי מותך הופכת חלק מהפחמן בברזל ל- CO− ו- CO2, בהפיכתו לפלדה.
תהליכים מודרניים לייצור פלדה > ייצור פלדה משני

ייצור פלדה משני מבוצע לרוב במצקות. חלק מהפעולות המבוצעות במצקות כוללות דה-אוקסידציה (או "הרג"), הסרת גז בוואקום, הוספה של סגסוגת, הסרת תכלילים, שינוי בכימית ההכללה, דה-סולפוריזציה והומוגנית. כיום מקובל לבצע פעולות מטלורגיות של מצקת במצקות בגז עם חימום קשת חשמלית במכסה הכבשן.
ראו גם

תנור רם
הערות שוליים

↑  Deo, Brahma; Boom, Rob (1993). Fundamentals of Steelmaking Metallurgy. New York City: Prentice Hall International. ISBN 9780133453805. LCCN 92038513. OCLC 473115765.
↑  Turkdogan, E.T. (1996). Fundamentals of Steelmaking. London: Institute of Materials. ISBN 9781907625732. OCLC 701103539.
↑  Pooler, Michael (11 בנובמבר 2020). "Europe leads the way in the 'greening' of steel output". Financial Times. {{cite news}}:  (עזרה)
1 2  "Decarbonization in steel | McKinsey". www.mckinsey.com.
↑  Sass, Stephen L. (באוגוסט 2011). The Substance of Civilization: Materials and Human History from the Stone Age to the Age of Silicon. New York: Arcade Publishing. ISBN 9781611454017. OCLC 1078198918. {{cite book}}:  (עזרה)
↑  Ghosh, Ahindra. (13 בדצמבר 2000). Secondary Steelmaking: Principles and Applications (1st ed.). Boca Raton, Florida: CRC Press. ISBN 9780849302640. LCCN 00060865. OCLC 664116613. {{cite book}}:  (עזרה)
| --- | --- |
בקרת זהויות :  GND: 4116592-5  NDL: 00562759 
בית לחם סטיל בבית לחם, פנסילבניה הייתה אחת מיצרניות הפלדה הגדולות בעולם לפני סגירתה ב-2003
תפוצת ייצור הפלדה העולמי לפי שיטות
בתרון

ערך זה עוסק בעיר בלבנון. אם התכוונתם למשמעות אחרת, ראו .
| --- | --- |

שרידים פיניקיים בבתרון, ברקע מבנים מודרניים
 מדינה:  לבנון לבנון
 מחוז:  מחוז צפון לבנון
 נפה:  בתרון
 שטח:  4.68 קמ"ר
 גובה:  5 מטרים
 אוכלוסייה:  ‏
  ‑ בעיר:  7,000 (2004)
 קואורדינטות:  34°15′17″N 35°39′32″E﻿ / ﻿34.2548436°N 35.6589586°E﻿ / 34.2548436; 35.6589586 
 אזור זמן:  UTC +2
 http://www.batroun.com/
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןבתרון(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןבתרון  he tabBackground:;tabBorder:#aaa;defaultTab:0;
בתרון (ביוונית: Βοτρύς, בסורית: ܒܬܪܘܢ, בערבית: البترون) היא עיר חוף נוצרית, בצפון לבנון. בעיר ממוקמות עשרות כנסיות קתוליות ויווניות אורתודוקסיות. העיר משמשת גם כעיירת חוף עם חיי לילה פעילים.
מיקום וגאוגרפיה

העיר נמצאת לחוף הים התיכון, במחוז צפון לבנון והיא עיר הבירה של נפת בתרון (אנ'), כ-53 קילומטרים צפונית לביירות, כ-30 קילומטרים דרומית לעיר טריפולי.
היסטוריה

העיר נוסדה על ידי הפיניקים מספר ק"מ צפונית לעיר גבל, ומזוהה עם "בַּתְרַנֻ" במכתבי אל־עמארנה. על פי יוסף בן מתתיהו העיר נבנתה (כלומר בוצרה) על ידי אתבעל הראשון מלך הפיניקים ושמה היה "כף [ראש] לית'וברוסובון" (“رأس ليثوبروسوبون”).
סביב המפרץ ישנה חומה טבעית של סלע כורכר. במאה הראשונה לפני הספירה הפיניקים חיזקו אותה באמצעות סלעים וכיום נשתמר ממנה קטע בן 225 מטר, גובהה, בחלק מהמקומות מגיע לכדי 5 מטרים ורוחבה כמטר עד מטר וחצי.
פליניוס הזקן מזכיר אותה כאחת מערי פיניקיה. העיר מוזכרת על ידי היסטוריונים רבים והייתה חלק מפרובינציית פיניקיה בתקופה הרומית. אחד השרידים מהשגשוג בתקופה זו הוא האמפיתיאטרון הרומי בשכונת "מראח א-שייח'" (مراح الشيخ).
בתקופה הרומית ניתנה לעיר הזכות להטביע מטבעות ואוספים מאלו שהשתמרו נמצאים במוזיאון הלובר בצרפת ובמוזיאון בביירות.
העיר שימשה מקום מושבה של הבישופות של צור.
בשנת 551 נהרסה העיר ברעידת אדמה אך כתוצאה מהרעידה נפער בור בים שאפשר בנייה של נמל בעיר.
המוסלמים שכבשו את האזור קראו לעיר בשמה הנוכחי - בתרון.
בשלהי התקופה העות'מאנית תחת שלטון המותאצרפים, העיר שגשגה ונבנו מבנים רבים, תוך שימוש בכורכר שבבסיס החומה הפיניקית. בין המבנים: בתי ספר, מנזרים, כנסיות, חאנים, בתי בד, טחנות קמח וכן הנמל המסחרי. האמיר בשיר השני בנה לעצמו בית אבן, שכולל אבנים מתקופות שונות, לאורך ההיסטוריה. המבנה משמש מוזיאון לעתיקות העיר.
במהלך מבצע חיצי הצפון פשט כוח של שייטת 13 לבתרון במסגרת מבצע חטיפת עמאד אמהז.
דמוגרפיה

בשנת 2014 היו רשומים בעיר 6,255 תושבים בעלי זכות בחירה לפרלמנט הלבנוני. מהם: 5,612 (89.72%) נוצרים מעדות שונות וְ-613 (9.80%) מוסלמים מעדות שונות. העדה הנוצרית הגדולה ביותר היא: נוצרים יוונים-אורתודוקסים (4,012 71.5%). הסונים היו העדה המוסלמית הגדולה ביותר היא: (4,012 71.5%).
אתרים

כ-10 קילומטרים צפונית מזרחית לעיר, על סלע בולט מוקף מכל עבריו בצוקים, נמצא מבצר מסילחה שנבנה בימי הביניים כדי להגן על הדרך מטריפולי לביירות. האתר שופץ ב-2007 והפך לאתר תיירותי.
חגיגות ואירועים > פסטיבל הקיץ השנתי

פסטיבל בינלאומי שנערך מדי שנה בקיץ (יולי או אוגוסט), באזור הנמל הישן. המסורת החלה בשנת 2009 ובכל שנה מופיעים אמנים מקומיים ובינלאומיים מתחומי אמנות שונים. בקיץ 2024 התארחו בפסטיבל, בין היתר, האמנים: הזמר הירדני אחמד אל-אח'רס (ער') - "אל-אח'רס", הזמר הסורי עבד אל-רחמאן א-שאמי(عبدالرحمن الشامي) - "א-שאמי", המנצח של התזמורת הפילהרמונית הלבנונית לובנאן בעלבקי (لبنان بعلبكي) "מאסטרו בעלבקי" עם תזמורת ומקהלה, המלחין, משורר וסופר ע'די אל-רחבאני (ער').
חגיגות ואירועים > מיסת הים

מיסת הים נערכת על שפת הים בבתרון, מדי שנה, ביום ראשון הראשון בחודש יולי. משתתפי המיסה עולים על סירת דייגים ומפזרים פרחים בים, לזכר הימאים שטבעו בים. קרוב לוודאי שזו מסורת פגאנית שנשתמרה.
הערות שוליים

↑  Mission de Phénicie. TEXTE / dirigée par M. Ernest Renan,..., 1864-1874. (בצרפתית)
1 2  משה אילת, תרשיש בישעיהו כג ובהיסטוריה, שנתון לחקר המקרא והמזרח הקדום י, 1986, עמ' 23
↑  יוסף בן מתתיהו, קדמוניות היהודים, 8.13.1 (ראו במקור היווני ובתרגום)
1 2 3  تعرّف على مدينة «البترون» التي تعدّ واحدة من أقدم المدن التاريخية في العالم, janoubia.com, ‏17 אפריל 2019
↑  פליניוס הזקן, תולדות הטבע, 5.17 (ראו במקור הלטיני ובתרגום לאנגלית)
1 2 3 4  البترون.... العابقة بأريج التاريخ | الصباح, www.alsabahpress.com
1 2 3  أسماء العائلات في بلدة البترون، قضاء البترون، محافظة الشمال في لبنان, إعْرَفْ لبنان (בערבית)
1 2  إطلاق مهرجانات البترون الدولية ـ صيف 2024... "هدفنا نشر الأمل" (صور), annahar.com, ‏7 יוני 2024
| --- | --- |
בקרת זהויות :  GND: 7631329-3  MusicBrainz: c501923f-800e-4cbd-bc2d-7905350211f4  VIAF: 244777473   WorldCat (עם VIAF): 244777473 
נמל הדייגים בבתרון
מטבע ברונזה שנטבע בבתרון
שרידי החומה הפיניקית בבתרון
אורקל

ערך זה עוסק במקום בו אומר האל את דברו. אם התכוונתם למשמעות אחרת, ראו .
אוֹרקל (מלטינית: Orare, "לדבר") הוא נביא או כת, פגניים בדרך כלל, המתנבאים על העתיד לבוא בהשראת האל.
בדומה לשאר העמים בעולם העתיק, היוונים והרומאים נמשכו לתחום ניבוי העתיד. שליטים ופשוטי העם ביקשו לעמוד על כוונות האלים ולנהוג בהתאם להן. במקדש זאוס באולימפיה ובמקדש אפולו האיסמני בתבאי, התקיימו ניחושים. אורקל קדום ומפורסם היה בדודונה, וניחשו שם לפי רשרוש העלים בחורשה הקדושה.
להשפעה יתרה זכה האורקל מדלפי שבו דיבר האל מפיה של פיתיה, כוהנת שהייתה ממלמלת דברי נבואה סתומים.
ישנם חמישה סוגים שונים של אורקלים:
האורקל של דלפי (דוברת הנבואות של אפולו), האורקל של חורשת דודונה, האורקל של מערת טרופוניוס, האורקל של מערת הסיבילה מארית'רה (שנהגה לתת נבואות בתור תשבצים), וספרי הסיבילות, שהקיסר טרקווינוס סופרבוס נהג להיוועץ בהם בשעת סכנה.
אזכור האורקל בתרבות

אורקל מופיע בספר "הסיפור שאינו נגמר", מאת מיכאל אנדה. הנער אטריו משבט ירוקי העור נשלח אל האורקל הדרומי, כדי לקבל שם את המענה שיציל את הקיסרית הילדותית ועמה את כל ממלכת פנטסיה מן החידלון המכלה אותה. האורקל הדרומי בסיפור הוא קול בלבד, ללא גוף, המזמר בחרוזים ומבין רק שאלות המוצגות גם הן בחרוזים. אטריו מצליח לקבל מן האורקל את התשובה האחרונה, לפני שהחידלון מכלה גם אותו.
האורקל מופיע בסדרה "מכושפות", שם הוא אישה צעירה המסייעת לנבל הראשי.
האורקל מופיע בסדרת "פרסי ג'קסון והאולימפיים" כישות נקבית המתגוררת בעליית גג של מחנה החצויים. כאשר כמה מחברי המחנה יוצאים למסע חיפושים המנהיג של המסע עולה לעליית הגג פיתיה מנבאת נבואות בחרוזים.
בסדרת הסרטים "מטריקס" מופיעה האורקל כישות מסתורית במטריקס המסייעת להתנגדות האנושית.
בספרי "הארי פוטר" מופיע המושג "אורקל החלומות" בשיעורי חיזוי העתיד עם הפרופסור טרלוני, והוא ספר עב-כרס המשמש כמעין מילון מושגים לפירוש חלומות.
בספר "האורקל הנסתר" שכתב ריק ריירדן, העלילה מתבססת על אורקל שנעלמה.
בסרט "אלאדין ומלך הגנבים", האורקל מופיעה בתור מתנה שאלאדין ויסמין קיבלו כמתנת חתונה - מגדת עתידות שנראית כהולוגרמת אור שעונה על שאלות - והיא אומרת: "שאלה אחת, תשובה אחת..."
בסדרה "הויקנגים" מופיע האורקל כמעניק נבואות לגיבורי הסיפור
לונה לאבגוד

| --- | --- |

 סוג:  דמות משנה
 שם ספר:  הארי פוטר
 שם סרט:  הארי פוטר
 הופעה ראשונה:  הארי פוטר ומסדר עוף החול
 הופעה אחרונה:  הארי פוטר ואוצרות המוות
 יוצרים:  ג'יי קיי רולינג 
 גילום הדמות:  אוונה לינץ'
 דיבוב בשפה העברית:  שירה נאור
 מידע
 תאריך לידה:  13 בפברואר 1981 
 גזע:  אדם
 מין:  נקבה
 מקצוע:  מאגיזואולוג, תלמיד
 כוחות:  קסמים
 אזרחות:  הממלכה המאוחדת 
 מקום מגורים:  לונה לאבגוד 
 דמויות קשורות
 משפחה:  קסנופיליוס לאבגוד (אב) פנדורה לאבגוד (אם) רולף סלמנדרה (בעל)  ניוט סלמנדרה (אבא של החם)   טינה סלמנדרה (אמא של החם)
 חברים:  הארי פוטר, רון ויזלי, הרמיוני גריינג'ר, ג'יני ויזלי, ונוויל לונגבוטום.
 אויבים:  לורד וולדמורט ואוכלי המוות.
 
לונה לאבגוד (באנגלית: Luna Lovegood) היא דמות בדיונית המופיעה בסדרת הספרים הארי פוטר מאת ג'יי קיי רולינג. לונה מתוארת כבלונדינית, ובעלת עיניים בולטות המשוות לה הבעה של הפתעה קבועה. היא לומדת באותה שכבה עם ג'יני ויזלי, אך בבית אחר (רייבנקלו). לונה לא מקובלת בקרב התלמידים האחרים בהוגוורטס, וחלקם מכנים אותה במגוון שמות גנאי ("לונה המג'נונה"). בספר החמישי היא מצטרפת לצבא דמבלדור, ומתיידדת עם הארי וחבריו.
את דמותה בסרטי הארי פוטר, גילמה השחקנית אוונה לינץ', שהוזמנה על ידי הסופרת להתמודד על תפקידה של לונה.
תפקידה בספרים > הספר החמישי

לקראת שנת הלימודים הרביעית שלה, פוגשת לונה את הארי פוטר, ג'יני ויזלי ונוויל לונגבוטום ברכבת הוגוורטס אקספרס. מאוחר יותר היא פוגשת גם את הרמיוני גריינג'ר ורון ויזלי, שמצטרפים אליהם בשלב מאוחר יותר בשל שירותם כמדריכים. לונה מספרת על עיסוקיו של אביה ומביעה את תמיכתה במלחמה נגד הלורד וולדמורט. כמו הארי, לונה מסוגלת להבחין בת'סטראלים. בשיעור טיפול בחיות פלא מתגלה הסיבה לכך - הארי ולונה חזו שניהם במוות - הארי חזה
במותו של סדריק דיגורי, ולונה חזתה במות אימה. לונה מתיידדת עם הארי, רון, הרמיוני, ג'יני ונוויל ובהמשך הספר היא מצטרפת לצבא דמבלדור. לונה עוזרת להארי לשכנע קוסמים שוולדמורט אכן חזר כשהיא מבקשת מאביה שיראיינו את הארי לירחון שאותו הוא מנהל, "הפקפקן". לונה היא אחת מחברי צבא דמבלדור שהצטרפו להארי במשרד הקסמים כדי להילחם באוכלי המוות, וזאת שהציעה להשתמש בת'סטראלים לשם כך. היא הייתה היחידה (חוץ מהארי) שלא נפגעה באופן ממשי בזמן הקרב מול אוכלי המוות. כשהארי מתאבל על מותו של סנדקו, סיריוס בלק, לונה מספרת לו על מות אימה ומנחמת אותו. לקראת סוף הספר, אביה של לונה, קסנופיליוס לאבגוד, מוכר את הריאיון עם הארי לנביא היומי ובכסף שהרוויח, הוא ולונה נוסעים לשוודיה על מנת לאתר שנורקקים פחוסי קרן.
תפקידה בספרים > הספר השישי

בספר השישי מתואר כי מצבה החברתי משתפר במקצת כתוצאה ממאורעות הספר החמישי. לונה נוסעת להוגוורטס יחד עם חבריה הארי ונוויל, אך הארי עוזב באמצע כשהוא שומע את מזימתו של מאלפוי. לקראת חג המולד, הארי מזמין את לונה להצטרף אליו לאחת המסיבות שעורך הפרופסור הוראס סלגהורן לחברי הסלאג-סלבז. לונה החליפה באופן זמני את זכריה סמית' וכיהנה כפרשנית הקווידיץ' של בית הספר. רבים נהגו לראות בה פרשנית משעשעת, שכן היא נהגה לשכוח את שמות השחקנים ולספר תאוריות לא מבוססות במהלך המשחקים. בסוף שנת הלימודים, כשהארי יוצא מהוגוורטס על מנת לחפש את אחד מההורקרוקסים של לורד וולדמורט יחד עם אלבוס דמבלדור, הוא מבקש מלונה להשגיח על דראקו מאלפוי יחד עם רון, ג'יני ונוויל. הוא מעניק לה ולחבריה את מה שנשאר לו משיקוי הפליקס פליציס, כי הוא חושש שדבר מה יקרה כשדמבלדור לא יהיה בהוגוורטס. כשבית הספר מותקף על ידי אוכלי המוות, לונה משתתפת בקרב שמתקיים על מגדל האסטרונומיה יחד עם נוויל, ג'יני, רון והרמיוני. הארי מבקש מלונה ומהרמיוני להשגיח על משרדו של פרופסור סנייפ, אך זה האחרון מצליח להתחמק מהן כשהוא אומר שאוכלי המוות פרצו אל הטירה ושפרופסור פליטיק התמוטט. בסוף הספר, לונה מגיעה להלווייתו של אלבוס דמבלדור יחד עם נוויל לונגבוטום.
תפקידה בספרים > הספר השביעי

ב-1 באוגוסט 1997, יום נפילת משרד הקסמים, לונה ואביה מגיעים לחתונתם של ביל ויזלי ופלר דלאקור, אשר מתקיימת במחילה - ביתם של בני משפחת ויזלי. למרות שהארי משתמש בשיקוי הפולימצי כדי למנוע מאוכלי המוות לגלות את מקום הימצאו, לונה מצליחה לזהות אותו מבלי שהשמיע את קולו. בדומה לאביה, היא לבשה גלימה בצבע צהוב בוהק, והתאימה לה חמנית גדולה כקישוט בשערה. בשלב כלשהו, לונה החלה לרקוד עם עצמה ברחבת הריקודים, לנופף בידיה ומשכה תשומת לב רבה. בתחילת השנה, לונה, יחד עם ג'יני ויזלי ונוויל לונגבוטום, מנסים לגנוב את חרבו של גריפינדור ממשרדו של מנהל בית הספר. השלושה נתפסים על ידי סנייפ, והוא שולח אותם לעונש ביער האסור, יחד עם רובאוס האגריד. השלושה מובילים את צבא דמבלדור במהלך השנה, בניסיון לחבל בשליטתם של אוכלי המוות בבית הספר, על מנת לעזור להארי, רון והרמיוני בפעולותיהם מחוץ להוגוורטס. כתוצאה מתמיכתו הפומבית של אביה של לונה בהארי פוטר ובמאבק נגד הלורד וולדמורט, לונה נחטפה בידי אוכלי מוות בעת הנסיעה על רכבת הוגוורטס אקספרס אשר הובילה אותה לביתה לחופשת חג המולד.
לאחר שנחטפה היא נכלאת באחוזת מאלפוי יחד עם יצרן השרביטים אוליבנדר והם מפתחים קשר חברי. לאחר שהארי, רון, הרמיוני, דין תומאס והגובלין גריפהוק נלכדו בידי חבורת חטפנים והובאו לאחוזת מאלפוי, לונה החלה לשחרר אותם מהחבלים שבהם נקשרו בעזרת המסמר שאבא שלה הביא לה, בזמן שהרמיוני עונתה בידי בלטריקס לסטריינג'. הם משוחררים על ידי גמדון הבית דובי, המביא אותם אל ביתם של ביל ופלר ויזלי, שמוצא את מותו לאחר מכן. לונה מתחבאת בבקתת הצדפים לאורך רוב הספר, עד חודש מאי לערך, שכן אז קיבלה קריאת עזרה מנוויל לונגבוטום באמצעות המטבעות המכושפים של צבא דמבלדור.
היא משתתפת בקרב על הוגוורטס, ואף נאבקת בבלטריקס לסטריינג' ביחד עם ג'יני והרמיוני גריינג'ר.
לאחר אירועי הספר השביעי היא מתחתנת עם רולף סלמנדרה (נכדו של חוקר היצורים הקסומים ניוט סלמנדרה).
מאפיינים > התפתחות הדמות

מעמדה החברתי של לונה נמוך מאוד בספר החמישי, בו היא מופיעה לראשונה. בין הספר החמישי והספר השישי, מצבה החברתי של לונה משתפר ובספר השביעי היא נהיית ליחסית מקובלת בחברת התלמידים. בנוסף ניכר שיכולות הקסם שלה משתפרות בשני הספרים האחרונים של הסדרה.
מאפיינים > מראה חיצוני

לונה מתוארת כבלונדינית, בעלת עיניים כחולות. יש לה עיניים בולטות המשוות לה הבעה של הפתעה קבועה.
מאפיינים > אישיות

לונה מתוארת כנערה ישרה הנוהגת לומר אמיתות מביכות, ומתפתחים בינה לבין הארי, רון, הרמיוני, נוויל, וג'יני חברויות אמיתיות. לונה מאמינה לדברים המוזרים ובלתי מוכחים הנאמרים על ידי אביה, כמו גם קיומו של שנורקק פחוס קרן, יצור מוזר שהמציא אביה. ג'יי קיי רולינג אמרה כי בעבודתה כחוקרת חיות פלא הבינה שהשנורקק פחוס הקרן אינו קיים.
מאפיינים > יכולות קסם

לא ידוע רבות על יכולות הקסם של לונה. הפטרונוס שלה הוא ארנבת.